मुद्रास्फीति-नियंत्रण ढांचे में भी कोबरा इफेक्ट को महसूस किया जा सकता है। भारत की मुद्रास्फीति बड़े स्तर पर जिंसों के अंतरराष्ट्रीय मूल्यों और आपूर्ति कारकों से प्रभावित रहती है जबकि मौद्रिक नीति का प्रभाव सीमित रहता है। इसके बावजूद हमने मुद्रास्फीति पर काबू पाने के लिए एमपीसी के तौर पर व्यापक मौद्रिक ढांचा तैयार किया है। लेकिन एमपीसी अक्सर ब्याज दरों को काफी ऊंचा रखने की गलती करती है जिससे आर्थिक वृद्धि कम होती है और रुपये का अधिमूल्यन एवं प्रतिस्पद्र्धात्मक क्षमता कम होती है। एमपीसी को आर्थिक वृद्धि और महंगाई नियंत्रण दोनों को समान तवज्जो देनी चाहिए। कोबरा इफेक्ट का सबसे सटीक उदाहरण तो नोटबंदी के समय देखने को मिला था। काला धन खत्म करने के नाम पर नोटबंदी को बिना सही सलाह और तैयारी के ही लागू कर दिया गया लेकिन इसका काले धन पर कोई भी असर नजर नहीं आया है। इसके बदले खेती एवं असंगठित क्षेत्र अब भी नोटबंदी के गहरे प्रभावों से उबरने की कोशिश कर रहे हैं।